b'\n_START_ARTICLE_\nLegnji\n_START_SECTION_\nOpis i pona\xc5\xa1anje\n_START_PARAGRAPH_\nLegnji su ptice srednje veli\xc4\x8dine. Aktivni su tijekom no\xc4\x87i ili u zoru i ve\xc4\x8der. Imaju duga krila, kratke noge i vrlo kratak kljun. Dobili su latinski naziv Caprimulgidae zato \xc5\xa1to to zna\xc4\x8di "sisa\xc4\x8d koza", budu\xc4\x87i da se prije smatralo da piju mlijeko koza. Obi\xc4\x8dno se gnijezde na tlu._NEWLINE_Legnji \xc5\xbeive u cijelom svijetu. Najaktivniji su u kasno podne, rano jutro ili tijekom no\xc4\x87i, a hrane se uglavnom velikim no\xc4\x87nim lete\xc4\x87im kukcima._NEWLINE_Ve\xc4\x87ina njih ima kratka stopala kojima lo\xc5\xa1e hodaju i duga i za\xc5\xa1iljena krila. Njihovo mekano perje je prugasto i podsje\xc4\x87a na li\xc5\xa1\xc4\x87e ili koru drveta. Neke vrste, \xc5\xa1to je neobi\xc4\x8dno za ptice, sjede uzdu\xc5\xbe grane umjesto poprijeko. To ih skriva tijekom dana. Najvi\xc5\xa1e vole stani\xc5\xa1te sa dosta paprati._NEWLINE_Vrsta Phalaenoptilus nuttallii je jedinstvena ptica koja mo\xc5\xbee hibernirati nekoliko tjedana, ili \xc4\x8dak mjeseci. Drugi legnjevi mogu to isto, ali samo tijekom kra\xc4\x87eg perioda._NEWLINE_Legnji nesu jedno ili dva pjegava jaja direktno na golo tlo. Smatra se da legnjevi prenose jaja ili pti\xc4\x87e ne sigurnije mjesto u svom kljunu ako do\xc4\x91e do opasnosti. Ovo se spominjalo mnogo puta u knjigama o ornitologiji, ali znanstvenici su na\xc5\xa1li vrlo malo dokaza za ovo u svojim istra\xc5\xbeivanjima.'